_:n1fcec96629c146f581d614c0a6732a7cxb0
<http://schema.org/articleBody>
"ന്യൂഡൽഹി: പുതിയ കൊറോണ വൈറസ് വകഭേദങ്ങൾക്ക് എതിരെ കോവാക്‌സിൻ ഫലപ്രദമാണെന്ന് വാക്‌സിൻ നിർമ്മാതാക്കളായ ഭാരത് ബയോടെക്. ഇന്ത്യയിലും ബ്രിട്ടനിലും കണ്ടെത്തിയ ബി.1.617, ബി.1.1.7 എന്നിവയുൾപ്പെടെ പുതിയ കൊറോണ വൈറസ് വകഭേദങ്ങൾക്കെതിരേ കോവാക്‌സിൻ ഫലപ്രദമാണെന്നാണ് വാക്‌സിൻ നിർമ്മാതാക്കൾ പറയുന്നത്. \r\n\r\n<img src=\"https://www.bignewslive.com/wp-content/uploads/2020/12/covid-vaccine_bignewslive_malayalam_news-2.jpg\" alt=\"vaccine Test | India news\" width=\"780\" height=\"410\" class=\"alignnone size-full wp-image-225706\" />\r\n\r\nനാഷണൽ ഇൻസ്റ്റിറ്റ്യൂട്ട് ഓഫ് വൈറോളജി, ഇന്ത്യൻ മെഡിക്കൽ ഗവേഷണ കൗൺസിൽ എന്നിവയുമായി സഹകരിച്ച് കമ്പനി നടത്തിയ പഠനത്തിലാണ് ഈ കണ്ടെത്തൽ. ഇവയുമായി സഹകരിച്ചാണ് ഹൈദരാബാദ് ആസ്ഥാനമായുള്ള ഭാരത് ബയോടെക് കോവാക്‌സിൻ വികസിപ്പിച്ചത്.\r\n\r\n<img src=\"https://www.bignewslive.com/wp-content/uploads/2020/04/covid-vaccine_bignewslive_news_malayalam.jpg\" alt=\"\" width=\"784\" height=\"410\" class=\"alignnone size-full wp-image-163568\" />\r\n\r\nഈ പുതിയ കണ്ടെത്തൽ സംബന്ധിച്ച പഠനം മെഡിക്കൽ ജേണലായ ക്ലിനിക്കൽ ഇൻഫെക്ഷ്യസ് ഡിസീസസിൽ പ്രസിദ്ധീകരിച്ചിട്ടുണ്ടെന്ന് ഭാരത് ബയോടെക് മാനേജിങ് ഡയറക്ടർ സുചിത്ര എല്ല അറിയിച്ചു.\r\n\r\n"
<https://www.bignewslive.com/news/breaking-news-india/249078/covaxin-effective-to-new-varient/>